MAOPAY NGA SUMAT TIKANG HA DIOS!
Kon paonan-o ka mabubuligan hini nga brosyur: Ini nga brosyur mabulig ha imo nga mahibaro tikang mismo ha Pulong han Dios, an Biblia. An mga teksto ha kataposan han tagsa nga parapo nagpapakita kon diin mo mababasa ha Biblia an baton ha mga pakiana nga nakasurat ha madakmol nga letra. Samtang ginbabasa mo an mga teksto, tagda kon paonan-o hito ginbabaton an mga pakiana. Nalilipay an mga Saksi ni Jehova nga buligan ka nga maisaysay an kahulogan han mga teksto. D Basaha an Lukas 24:32, 45. Paonan-o mo mabibilngan an usa nga teksto ha imo Biblia? ˙ ˙ ˙ ˙ Makikita ha teksto kon ano nga ˙ ˙ libro ha Biblia an bibilngon. ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ An siyahan nga numero amo ˙ an kapitulo han libro nga ˙ bibilngon. ˙ D Basaha an Juan 17:3. ˙ ˙ ˙ ˙ ˙ ˙ ˙ ˙ ˙ ˙ An sunod nga (mga) numero amo an (mga) bersikulo nga babasahon. ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ˙ ° ° ˙ ° JUAN 16:33 - 17:24 may-ada kamo kagol-anan: kondi magsarig kamo kaopay; kay akon gindaog an kalibotan. 17 Han pagyakan ni Jesus hini nga mga bagay, iya isiniplat an iya mga mata ngadto ha langit, ngan siniring: Amay, an oras inabot na; paghimayaa an imo Anak, basi an imo Anak maghimaya ha imo; 2 Su- gad han iginhatag mo ha iya nga kagam- hanan han ngatanan nga unod, basi magha- tag hiya hin kinabuhi nga waray kataposan han ngatanan nga imo igintubyan ha iya. 3 Ngan ini amo an kinabuhi nga waray ka- taposan, nga hira kumilala ha imo, nga amo la an matuod nga Dios, ngan hi Jesu- Kristo nga imo ginpakanhi. 4 Ginhihimaya ko ikaw ha tuna; ngan natuman na Maopay nga Sumat Tikang ha Dios! Good News From God! Gin-imprinta han Abril 2018 Waray-Waray (fg-SA) ˘ 2012 WATCH TOWER BIBLE AND TRACT SOCIETY OF PENNSYLVANIA Mga Nagpublikar Watchtower Bible and Tract Society of New York, Inc., Wallkill, New York, U.S.A. Made in Japan Ini nga publikasyon diri baligya. Iginpupublikar ini sugad nga bahin han bug-os-kalibotan nga edukasyon tikang ha Biblia nga ginsusuportaran han boluntaryo nga mga donasyon. Kon karuyag mo maghatag hin donasyon, alayon kitaa an Gawas la kon lain an ipinakita, an hubad han Biblia nga ginagamit amo an American Standard Revision nga iginpublikar han Philippine Bible Society nga ginamitan hin moderno nga ortograpiya. NW kon iginhubad tikang ha New World Translation of the Holy Scriptures - With References. Ginkuhaan han mga Retrato: Pahina 6, igbaw, Dead Sea Scroll: Shrine of the Book, Photo ˘ The Israel Museum, Jerusalem; pahina 6, butnga, ngan pahina 32, igbaw han too, Greek Codex: Tikang ha The Codex Alexandrinus in Reduced Photographic Facsimile, 1909, ha pagtugot han British Library; pahina 16, Hitler: Ginkuha ha U.S. National Archives photo Tigamni: An ngatanan nga publikasyon nga gin-unabi hini nga brosyur iginpublikar han mga Saksi ni Jehova.
Ano an Maopay nga Sumat? 1. Ano an sumat nga tikang ha Dios? Karuyag han Dios nga an mga tawo mabuhi ha tuna nga malipayon. Ginlarang niya an tuna ngan an ngatanan nga aada hito tungod kay hinigugma niya an mga tawo. Diri mag- iiha, magios hiya basi magin maopay an tidaraon han katawo- han ha bug-os nga kalibotan. Wawad-on niya an mga hinung- dan han pag-antos. D Basaha an Jeremias 29:11. Waray pa gobyerno nga nakagwara han kamadarahog, sa- kit, o kamatayon. Pero may maopay nga sumat. Hirani na sa- liwnan han gobyerno han Dios an tanan nga gobyerno yana. An mga sakop hito magkakaada kamurayawan ngan maopay nga kahimsog. D Basaha an Isaias 25:8; 33:24; Daniel 2:44. 2. Kay ano nga importante gud an maopay nga sumat? Matatapos la an pag-antos kon wad-on na han Dios an magraot nga tawo. (Sepania 2:3) San-o ito mahitatabo? Igin- tagna han Biblia an mga panhitabo yana nga hinungdan kon kay ano nga namimeligro an mga tawo. Ngan iginpapakita hito nga mga panhitabo nga hirani na gumios an Dios. D Basaha an 2 Timoteo 3:1-5. 3. Ano an kinahanglan naton buhaton? Kinahanglan kita mahibaro mahitungod ha Dios pinaagi han iya Pulong, an Biblia. Pariho ito hin surat tikang ha mahi- gugmaon nga amay. Iginsusumat hito kon paonan-o kita ma- gigin malipayon yana ngan magkakaada kinabuhi nga waray kataposan dinhi ha tuna ha tidaraon. Kondi bangin diri maru- yag an iba nga mag-aram ka ha Biblia. Pero ayaw hira tuguti nga pugngan ka ha pagkaada maopay nga tidaraon. D Basaha an Proberbios 29:25; Pahayag 14:6, 7. 3 1
2 Hin-o an Dios? 1. Kay ano nga sadang naton singbahon an Dios? An tinuod nga Dios an Maglalarang han tanan nga butang. Waray hiya tinikangan ngan waray kataposan. (Salmo 90:2) Ha iya nagtikang an maopay nga sumat nga mababasa ha Bib- lia. (1 Timoteo 1:11) Tungod kay hiya an naghatag ha aton hin kinabuhi, hiya la an sadang naton singbahon. D Basaha an Pahayag 4:11. 2. Ano nga klase hin persona an Dios? Waray pa tawo nga nakakita ha Dios tungod kay Espiritu hiya, karuyag sidngon, mas hitaas hiya kay ha ngatanan nga li- narang dinhi ha tuna. (Juan 1:18; 4:24) Pero mahimo naton mahibaroan an personalidad han Dios tikang ha iya mga lina- rang. Pananglitan, an magkalain-lain nga prutas ngan bukad nagpapakita han iya gugma ngan kinaadman. Ngan an haluag hinduro nga uniberso nagsusumat ha aton han iya gahum. D Basaha an Roma 1:20. Damu pa an aton mahibabaroan mahitungod ha persona- lidad han Dios kon babasahon naton an Biblia. Pananglitan, iginsusumat hito an naruruyagan ngan diri naruruyagan han Dios, kon paonan-o niya gintatratar an mga tawo, ngan kon paonan-o hiya nagios ha magkalain-lain nga sitwasyon. D Basaha an Salmo 103:7-10. 3. May-ada ba ngaran an Dios? Hi Jesus nagsiring: "Amay namon, nga aada ka ha langit, gindadayaw an imo ngaran." (Mateo 6:9) Bisan kon damu an titulo han Dios, usa la an iya ngaran. Ha tagsa nga yinaknan, iba-iba an pagluwas hito. Ha Waray-Waray, kasagaran nga gi- nagamit an ngaran nga "Jehova," pero may iba nga nagamit hin "Yahweh." D Basaha an Salmo 83:18. 4
Ha damu nga Biblia, an ngaran han Dios ginkuha ngan gin- saliwnan hin mga titulo nga Ginoo o Dios. Pero han iginsurat an Biblia, mababasa dida hito an ngaran han Dios hin mga 7,000 ka beses. Iginpakilala ni Jesus ito nga ngaran han gin- tutdoan niya an mga tawo mahitungod ha Dios. D Basaha an Juan 17:26. 4. Nagtatagad ba hi Jehova ha aton? An mga pag-antos ba han damu nga tawo nagpapasabot nga hi Jehova diri nagtatagad ha aton? May mga tawo nga nasiring nga nag-aantos kita tu- ngod kay ginsasarihan kita han Dios, pero diri ito tinuod. D Basaha an Jakobo 1:13. Pariho hinin mahigugmaon nga amay, nagios an Dios basi mag- hingaopay kita Gintagan han Dios an tawo hin kagawasan ha pagbuot. Maipapakita naton nga gin-aapresyar naton ito kon pipilion naton nga mag-alagad ha iya. (Josue 24:15) Pero ginpipili han damu an pagbuhat hin maraot ha iba, salit damu an nag- aantos. Nasusubo hi Jehova han iya nakikita nga kawaray- hustisya. D Basaha an Genesis 6:5, 6. Hi Jehova nagtatagad ha aton. Karuyag niya nga magin mali- payon kita. Diri na maiha, wawad-on niya an pag-antos ngan an mga hinungdan hito. Ha yana gintutugotan niya an pag-antos, pero may maopay hiya nga rason hito. Ha Leksyon 8, mahibaba- roan naton kon ano ito. D Basaha an 2 Pedro 2:9; 3:7, 13. 5. Paonan-o kita magigin duok ha Dios? Gin-aaghat kita ni Jehova nga magin duok ha iya pinaagi ha pag-ampo. Interesado hiya ha kada tagsa ha aton. (Salmo 65:2; 145:18) Andam hiya magpasaylo. Ginpapabilhan niya an aton mga pangalimbasog nga lipayon hiya, bisan kon usahay napapakyas kita. Salit bisan kon diri kita hingpit, mahimo kita magin duok ha Dios. D Basaha an Salmo 103:12-14; Jakobo 4:8. Tungod kay gintagan kita ni Jehova hin kinabuhi, sadang na- ton hiya higugmaon labaw kay ha bisan hin-o. (Markos 12:30) Samtang iginpapakita mo an imo gugma ha Dios pinaagi ha pagkuha hin dugang nga kahibaro mahitungod ha iya ngan pagbuhat han iya kaburut-on, nagigin mas duok ka ha iya. D Basaha an 1 Timoteo 2:4; 1 Juan 5:3. 5
3 Tikang Gud ba ha Dios an Maopay nga Sumat? 1. Hin-o an Awtor han Biblia? Iginsurat ha Biblia an maopay nga sumat nga an mga tawo mabubuhi ha waray kataposan dinhi ha tuna. (Salmo 37:29) An Biblia ginkukompwesto hin 66 gudtiay nga libro. Mga 40 nga magtinumanon nga kalalakin-an an gin-gamit han Dios ha pagsurat hito. An siyahan nga lima nga libro iginsurat ni Moises mga 3,500 ka tuig na an naglabay. An ultimo nga libro iginsurat ni apostol Juan sobra 1,900 ka tuig na an nagla- bay. Kan kanay panhunahuna an iginsurat ha Biblia? Nakigko- munikar an Dios ha mga parasurat han Biblia pinaagi han iya baraan nga espiritu. (2 Samuel 23:2) Ira iginsurat an panhu- nahuna han Dios, diri an ira panhunahuna. Salit hi Jehova an Awtor han Biblia. D Basaha an 2 Timoteo 3:16; 2 Pedro 1:20, 21. 2. Paonan-o kita makakasiguro nga an Biblia tikang ha Dios? Maaram kita nga an Biblia tikang ha Dios tungod kay husto ngan detalyado nga igintatagna hito an mahitatabo ha tidara- on. Waray tawo nga makakahimo hito. (Josue 23:14) An Dios la nga Makagarahum ha ngatanan an husto nga makakagtag- na han tidaraon han katawohan. D Basaha an Isaias 42:9; 46:10. Naiiba gud an libro nga tikang ha Dios. Binilyon na nga kopya han Biblia an naipanaltag ha ginatos nga yinaknan. Bisan kon maiha na ito nga iginsurat, nauyon ito ha syensya. Waray liwat magkasumpaki an 40 nga parasurat hito. Du- gang pa, nagsusumat ito mahitungod han gugma han Dios, ngan may-ada ito gahum nga makagbag-o han kinabuhi han mga tawo. Tungod hito, minilyon an kombinsido nga an Biblia Pulong han Dios. D Basaha an 1 Tesalonika 2:13. Kitaa an brosyur nga Usa nga Libro Para ha Ngatanan nga Katawohan. 6
3. Ano an sulod han Biblia? An usa han nangunguna nga tema han Biblia amo an ma- opay nga sumat nga an Dios may mahigugmaon nga katuyoan ha katawohan. Iginsusumat han Biblia kon paonan-o nawara han siyahan nga mag-asawa an higayon nga mabuhi ha parai- so nga tuna ngan kon paonan-o ipapahiuli an paraiso. D Basaha an Pahayag 21:4, 5. May mababasa liwat ha Biblia nga mga balaud, prinsipyo, ngan mga sagdon. Dugang pa, mababasa dida hito kon pao- nan-o gintratar han Dios an mga tawo. Pinaagi hito, mahiba- baroan naton an personalidad han Dios. Salit mabubuligan ka han Biblia nga makilala hiya. Iginsusumat hito kon pao- nan-o ka niya magigin sangkay. D Basaha an Salmo 19:7, 11; Jakobo 2:23; 4:8. 4. Paonan-o mo masasabtan an Biblia? Ini nga brosyur mabulig ha imo nga masabtan an Biblia pinaagi ha pagsubad han ginhimo ni Jesus. Nag-unabi hiya hin mga teksto ngan iginsaysay an kahulogan hito. D Basaha an Lukas 24:27, 45. Makapainteres gud an maopay nga sumat nga tikang ha Dios. Kondi may mga tawo nga diri interesado hito, ngan an iba nadiri ngani mamati hito. Pero ayaw panluya. An imo paglaom nga mabuhi ha waray kataposan nadepende ha imo pagkuha hin kahibaro mahitungod ha Dios. D Basaha an Juan 17:3. Para ha dugang nga impormasyon, kitaa an kapitulo 2 han libro nga Ano Gud ba an Igintututdo han Biblia? 7
4 Hin-o hi Jesu-Kristo? 1. Paonan-o nagtikang an kinabuhi ni Jesus? Diri pariho ha aton, hi Jesus nabuhi ha langit sugad nga espiritu antes hiya matawo dinhi ha tuna. (Juan 8:23) Hiya an siyahan nga ginlarang han Dios, ngan binulig hiya ha pagla- rang ha ngatanan nga iba pa nga butang. Hiya la an direkta nga ginlarang ni Jehova, salit angayan la nga tawagon hiya nga "bugtong" nga Anak han Dios. (Juan 1:14) Hiya an Tagapagya- kan han Dios, salit gintawag liwat hiya nga "an Pulong." D Basaha an Proberbios 8:22, 23, 30; Kolosas 1:15, 16. 2. Kay ano nga kinanhi hi Jesus ha tuna? Ginsugo han Dios hi Jesus nganhi ha tuna pinaagi ha pag- balhin han iya kinabuhi tikang ha langit ngadto ha tagoang- kan han birhen nga Judio nga hi Maria. Salit hi Jesus waray tawhanon nga amay. (Lukas 1:30-35) Hi Jesus kinanhi ha tuna basi (1) itutdo an kamatuoran mahitungod ha Dios, (2) ipakita kon paonan-o bubuhaton an kaburut-on han Dios bisan pa ha magkuri nga sitwasyon, ngan (3) ihatag an iya hingpit nga kinabuhi sugad nga "lukat." D Basaha an Mateo 20:28. 3. Kay ano nga kinahanglan naton an lukat? An lukat amo an kantidad nga iginbabayad basi matalwas an usa tikang ha kamatayon. (Eksodo 21:29, 30) An kamata- yon ngan an kalagas diri bahin han orihinal nga katuyoan han Dios para ha katawohan. Paonan-o kita nahibaro hito? Kay ano nga masayon madaop hi Jesus? - MATEO 11:29; MARKOS 10:13-16. An Dios nagsiring ha siyahan nga tawo nga hi Adan nga kon maka- buhat hiya han gintatawag han Biblia nga "sala," mamamatay hiya. Salit kon waray makasala hi Adan, waray unta hiya mamatay.
(Genesis 2:16, 17; 5:5) Sumala ha Biblia, an kamatayon "sinulod" ha kalibotan pinaagi kan Adan. Salit, naipasa ni Adan ha iya tulin an sala ngan an sirot nga kamatayon. Tu- ngod hito, kinahanglan naton an lukat basi matalwas kita ha sirot nga kamatayon nga aton napanunod kan Adan. D Basaha an Roma 5:12; 6:23. Hin-o an makakalukat ha aton tikang ha kamatayon? Kon namamatay kita, an aton la mga sala an aton nababaydan. An diri hingpit nga tawo diri gud makakabayad han sala han iba. D Basaha an Salmo 49:7-9. 4. Kay ano nga namatay hi Jesus? Hi Jesus hingpit diri pariho ha aton. Salit diri niya kina- hanglan mamatay para mabaydan an iya sala kay waray hiya makasala. Lugod, namatay hiya para ha sala han iba. Iginpa- kita han Dios an iya daku hinduro nga gugma ha katawohan pinaagi ha pagsugo ha iya Anak basi mamatay para ha aton. Iginpakita liwat ni Jesus an iya gugma ha aton pinaagi ha pag- sunod ha iya Amay ngan paghatag han iya kinabuhi para ha aton mga sala. D Basaha an Juan 3:16; Roma 5:18, 19. 5. Ano an ginbubuhat yana ni Jesus? Han nakanhi hi Jesus ha tuna, nagtambal hiya hin mag- sakit, nagbanhaw hin mga patay, ngan ginbuligan an nag- aantos nga mga tawo. Hito nga paagi, iginpakita niya an iya bubuhaton ha tidaraon para ha ngatanan nga masinugtanon nga katawohan. (Mateo 15:30, 31; Juan 5:28) Kamatay ni Je- sus, ginbanhaw hiya han Dios sugad nga espiritu. (1 Pedro 3:18) Katapos, naghulat hiya ha too ni Jehova tubtob han ig- hatag ha iya an gahum ha pagmando sugad nga Hadi ha bug-os nga tuna. (Hebreo 10:12, 13) Yana naghahadi na hiya ha langit, ngan iginsasangyaw han iya mga sumurunod ito nga maopay nga sumat ha bug-os nga kalibotan. D Basaha an Daniel 7:13, 14; Mateo 24:14. Diri mag-iiha, gagamiton ni Jesus an iya gahum sugad nga Hadi basi wad-on an ngatanan nga pag-antos ngan an mga hinungdan hito. An ngatanan nga natoo kan Jesus ngan na- sunod ha iya mabubuhi ha paraiso nga tuna. D Basaha an Salmo 37:9-11. Para ha dugang nga impormasyon, kitaa an kapitulo 4 ngan 5 han libro nga Ano Gud ba an Igintututdo han Biblia? 9
5 Ano an Katuyoan han Dios Para ha Tuna? 1. Kay ano nga ginlarang han Dios an tuna? Iginhatag ni Jehova ha mga tawo an tuna. Ito an aton uruk- yan. Salit an siyahan nga mag-asawa, hira Adan ngan Eva, wa- ray laranga basi umukoy ha langit ngan magkaanak didto, kay naglarang na an Dios hin mga anghel basi umukoy didto. (Job 38:4, 7) Lugod, ginpaukoy han Dios hi Adan ha makaruruyag nga paraiso nga gintawag nga hardin han Eden. (Genesis 2:15- 17) Gintagan hiya ni Jehova ngan an iya magigin mga anak hin paglaom nga mabuhi ha waray kataposan dinhi ha tuna. D Basaha an Salmo 37:29; 115:16. Ha tinikangan, an hardin han Eden la an paraiso. Kinahang- lan magkaanak hira Adan ngan Eva basi mapuno an tuna. Maa- bot an panahon, ira 'pagtatag-iyahon' an bug-os nga tuna ngan hihimoon ito nga paraiso. (Genesis 1:28) An tuna diri gud ma- bubungkag. Ito an urukyan han tawo ha kadayonan. D Basaha an Salmo 104:5. 2. Kay ano nga an tuna diri paraiso yana? Gintalapas nira Adan ngan Eva an Dios, salit ginpaiwas niya hira ha hardin. Tungod hito nawara an paraiso, ngan waray tawo nga nakagpahiuli hito. Tikang hadto, an tuna ginmando- an na hin magraot nga tawo. D Basaha an Genesis 3:23, 24. Napakyas ba hi Jehova ha pagtuman han iya orihinal nga ka- tuyoan ha katawohan? Waray! Hiya an makagarahum ha nga- tanan. Diri hiya napapakyas. (Isaias 45:18) Iya ipapahiuli an kahimtang han tawo uyon ha iya katuyoan. D Basaha an Salmo 37:11, 34. 3. Paonan-o magigin paraiso utro an tuna? Magigin paraiso utro an tuna durante han pagmando ni Je- sus sugad nga Hadi nga ginpili han Dios. Ha girra ha Armage- don, pangungunahan niya an mga anghel basi poohon an nga- tanan nga nakontra ha Dios. Katapos, iya piprisuhon hi 10
Satanas ha sulod hin 1,000 ka tuig. Pero matatalwas an kata- wohan han Dios tungod kay gigiyahan ngan papanalipdan hira ni Jesus. Mabubuhi hira ha waray kataposan ha Paraiso nga tuna. D Basaha an Pahayag 20:1-3; 21:3, 4. 4. San-o matatapos an pag-antos? San-o tatapuson han Dios an karaotan? Hi Jesus naghatag hin "tigaman" nga nagpapakita nga hirani na an kataposan. Tu- ngod han kahimtang han kalibotan yana, namimeligro an kina- buhi han tawo ngan nagpapakita ito nga nagkikinabuhi na kita ha ikatarapos hini nga sistema. D Basaha an Mateo 24:3, 7-14, 21, 22. Tikang ha langit, mamandoan ni Jesus an tuna ha sulod hin 1,000 ka tuig. Durante hito, wawad-on niya an ngatanan nga pag-antos. (Isaias 9:6, 7; 11:9) Labot pa ha pagin Hadi, magios hiya sugad nga Hitaas nga Saserdote ngan iya paparaon an nga- tanan nga sala han mga nahigugma ha Dios. Salit pinaagi kan Jesus, wawad-on han Dios an sakit, kalagas, ngan kamatayon. D Basaha an Isaias 25:8; 33:24. 5. Hin-o an maukoy ha tiarabot nga Paraiso? An mga tawo nga masinugtanon ha Dios an maukoy ha Paraiso. (1 Juan 2:17) Ginsugo ni Jesus an iya mga sumurunod nga pamilngon an mag-aghop ngan tutdoan hira kon paonan-o makakarawat an pag-uyon han Dios. Yana, igin-aandam ni Je- hova an minilyon nga tawo para mabuhi ha tiarabot nga Parai- so dinhi ha tuna. (Sepania 2:3) Ha Kingdom Hall han mga Saksi ni Jehova, gintututdoan an mga tawo basi magin maopay nga bana ngan amay, asawa ngan iroy. An mga anak ngan mga kag- anak urosa nga nagsisingba ngan nahibabaro kon paonan-o makakapahimulos ha kahibaro nga tikang ha Biblia. D Basaha an Mika 4:1-4. Ha Kingdom Hall, makikilala mo an mga tawo nga nahigugma ha Dios ngan naruruyag mahibaro kon paonan-o hiya lilipayon Para ha dugang nga impormasyon, kitaa an kapitulo 3 han libro nga Ano Gud ba an Igintututdo han Biblia? 11
6 Ano an Paglaom han mga Patay? 1. Ano an maopay nga sumat mahitungod ha mga patay? Han inabot hi Jesus ha Betania nga hirani ha Jerusalem, upat ka adlaw na nga patay an iya sangkay nga hi Lasaro. Kinadto hiya ha lubnganan kaupod hira Marta ngan Maria, nga kabug- toan ni Lasaro. Waray pag-iha, nagkaabot an damu nga tawo. Naaabat mo ba an kalipay nira Marta ngan Maria han ginban- haw ni Jesus hi Lasaro? D Basaha an Juan 11:21-24, 38-44. Maaram na hi Marta han maopay nga sumat mahitungod ha mga patay. Maaram hiya nga babanhawon ni Jehova an mga patay basi mabuhi utro dinhi ha tuna. D Basaha an Isaias 26:19. 2. Ano an kahimtang han mga patay? An tawo ginhimo tikang ha tapotapo. (Genesis 2:7; 3:19) Waray espiritu ha sulod han aton lawas. Kon namamatay kita, waray bahin han aton lawas nga nagpapadayon nga buhi. Namamatay liwat an aton utok, ngan nawawara an aton panhunahuna ngan pagbati. Salit han ginbanhaw hi Lasaro, waray hiya mag-istorya han iya kahimtang han patay hiya kay an patay waray na sarabotan. D Basaha an Salmo 146:4; Eklesiastes 9:5, 6, 10. Ginpapasakitan ba han Dios an mga patay pinaagi hin ka- layo? Igintututdo han Biblia nga an patay waray na sarabotan. Salit matin-aw nga an naglalaga nga impyerno usa nga buwa nga katutdoan nga nagpapakaraot ha Dios. An paghunahuna An Dios nagsiring kan Adan: "Tapotapo ka man, ngan ha ta- potapo ikaw hiuuli." - GENESIS 3:19. 12
nga an mga tawo papasakitan pinaagi ha kalayo ginkakanga- lasan niya. D Basaha an Jeremias 7:31. 3. Mahimo ba makiistorya ha aton an mga patay? An mga patay diri na nakakayakan o nakakabati. (Salmo 115:17) Pero may-ada magraot nga anghel, ngan mahimo hira makiistorya ha aton ngan magpakunokuno nga hira an nama- tay nga mga tawo. (Judas 6) Igindidiri ni Jehova an pakiistorya ha mga patay. D Basaha an Deuteronomio 18:10, 11. 4. Hin-o an mga babanhawon? Minilyon nga nagkamatay na an mabubuhi utro dinhi ha tuna. Babanhawon bisan adton diri nakilala ha Dios ngan adton nagbuhat hin maraot. D Basaha an Buhat 24:15. An mga babanhawon magkakaada higayon nga mahibaro han kamatuoran mahitungod ha Dios ngan magpakita hin pagtoo kan Jesus pinaagi ha pagsunod ha iya. (Pahayag 20:11- 13) Adton babanhawon ngan magbubuhat hin maopay ma- bubuhi ha waray kataposan dinhi ha tuna. D Basaha an Juan 5:28, 29. 5. Ano an iginpapakita han pagkabanhaw mahitungod kan Jehova? Nagin posible an paglaom han pagkabanhaw tungod kay ginsugo han Dios an iya Anak nga mamatay para ha aton. Salit iginpapakita han pagkabanhaw an gugma ngan diri ma- tupngan nga pagkabuotan ni Jehova. Kon banhawon na an mga patay, hin-o ha ira an karuyag mo gud makita? D Basaha an Juan 3:16; Roma 6:23. Para ha dugang nga impormasyon, kitaa an kapitulo 6, 7, ngan 10 han libro nga Ano Gud ba an Igintututdo han Biblia? 13
7 Ano an Ginhadian han Dios? 1. Ano an Ginhadian han Dios? An Ginhadian han Dios usa nga gobyerno ha langit. Sasaliw- nan hito an ngatanan nga gobyerno han tawo ngan gagamiton ito han Dios basi matuman an iya kaburut-on ha langit ngan dinhi ha tuna. Maopay gud ito nga sumat. Diri mag-iiha, iha- hatag han Ginhadian han Dios an maopay nga gobyerno nga ginhihingyap han mga tawo. Papahinaboon hito nga magkau- rosa an ngatanan nga tawo ha tuna. D Basaha an Daniel 2:44; Mateo 6:9, 10; 24:14. An usa nga ginhadian kinahanglan may-ada hadi. Ginpili ni Jehova an iya Anak nga hi Jesu-Kristo basi magin Hadi han Iya Ginhadian. D Basaha an Pahayag 11:15. 2. Kay ano nga hi Jesus an angayan magin Hadi? An Anak han Dios an angayan magin Hadi tungod kay buo- tan hiya ngan nadapig ha kon ano an husto. (Mateo 11:28-30) Kay ano nga hi Jesus angayan magin Hadi? - MARKOS 1:40-42. May gahum liwat hiya ha pagbulig ha mga tawo tungod kay tikang ha langit maghahadi hiya ha bug-os nga tuna. Katapos niya banhawon, sinaka hiya ha langit ngan liningkod ha too ni Jehova ngan naghulat han iya paghadi. (Hebreo 10:12, 13) Ha urhi, iginhatag ha iya han Dios an gahum ha pagmando. D Basaha an Daniel 7:13, 14. 3. Hin-o an makakaupod ni Jesus ha pagmando? Usa nga grupo nga gintatawag nga "mga baraan" an ma- kakaupod ni Jesus ha paghadi ha langit. (Daniel 7:27) An siyahan nga mga baraan nga ginpili amo an matinumanon nga mga apostol ni Jesus. Tubtob yana, hi Jehova padayon 14
nga nagpipili hin magtinumanon nga kalalakin-an ngan ka- babayin-an sugad nga mga baraan. Pariho kan Jesus, magi- gin espiritu hira kon banhawon na hira. D Basaha an Juan 14:1-3; 1 Korinto 15:42-44. Pira kadamu nga tawo an makadto ha langit? Gintawag hira ni Jesus nga 'gutiay nga panon.' (Lukas 12:32) May kada- mu hira nga 144,000, ngan mamandoan nira an tuna kaupod ni Jesus. D Basaha an Pahayag 14:1. 4. Ano an nahitabo han nagtikang hi Jesus pagmando? An Ginhadian han Dios nagtikang magmando han 1914. An siyahan nga ginhimo ni Jesus sugad nga Hadi amo an pag- labog kan Satanas ngan han iya mga demonyo nganhi ha tuna. Salit nasina gud hi Satanas ngan nagpahinabo hin kasa- mok ha bug-os nga tuna. (Pahayag 12:7-10, 12) Tikang hito, nagtikaduro an problema han mga tawo. An mga girra, gu- tom, sakit, ngan linog bahin han "tigaman" nga an Ginhadian hirani na magmando ha tuna. D Basaha an Lukas 21:7, 10, 11, 31. 5. Ano an ginbubuhat ngan pagbubuhaton pa han Ginhadian han Dios? Pinaagi han pagsangyaw ha bug-os nga kalibotan, ginpa- pahinabo na han Ginhadian han Dios nga magkaurosa an daku nga panon han mga tawo ha ngatanan nga nasud. Mi- nilyon nga mag-aghop an nagigin sakop han pagmando ni Je- sus. Papanalipdan hira han Ginhadian han Dios kon bungka- gon na hito inin maraot nga sistema. Salit an ngatanan nga naruruyag makapahimulos han mga bendisyon han Ginhadi- an han Dios sadang magin masinugtanon kan Jesus. D Basaha an Pahayag 7:9, 14, 16, 17. Ha sulod hin 1,000 ka tuig, papahinaboon han Ginhadian nga matuman an orihinal nga katuyoan han Dios para ha ka- tawohan. An bug-os nga tuna magigin paraiso. Katapos hito, ibabalik ni Jesus an Ginhadian ha iya Amay. (1 Korinto 15:24- 26) May kilala ka ba nga karuyag mo sumatan mahitungod han Ginhadian han Dios? D Basaha an Salmo 37:10, 11, 29. Para ha dugang nga detalye kon paonan-o igintagna ha Biblia an tuig 1914, kitaa an pahina 215-218 han libro nga Ano Gud ba an Igintututdo han Biblia? Para ha dugang nga impormasyon, kitaa an kapitulo 8 ngan 9 han libro nga Ano Gud ba an Igintututdo han Biblia? 15
8 Kay Ano nga Gintutugotan han Dios an Karaotan Ngan Pag-antos? 1. Paonan-o nagtikang an karaotan? Nagtikang an karaotan ha tuna han siyahan nga nagbuwa hi Satanas. Ha tinikangan, hingpit hiya nga anghel, pero 'waray hiya magpadayon ha kamatuoran.' (Juan 8:44) Ginhingyap niya an pagsingba nga para la ha Dios. Nagbuwa hiya ha siyahan nga ba- baye, hi Eva, ngan gin-aghat hi Eva nga sugton hiya imbes nga an Dios. Pariho kan Eva, gintalapas liwat ni Adan an Dios ngan nag- resulta ito hin pag-antos ngan kamatayon. D Basaha an Genesis 3:1-6, 19. Han gin-aghat ni Satanas hi Eva nga talapason an Dios, iya gin- tikangan an pagrebelde ha pagkasoberano han Dios, o han katu- ngod han Dios ha pagmando. Pariho kan Satanas, ginsalikway han kadam-an nga tawo an pagmando han Dios. Salit hi Satanas an nagin magmarando han kalibotan. D Basaha an Juan 14:30; 1 Juan 5:19. 2. May depekto ba an linarang han Dios? Hingpit an tanan nga linarang han Dios. An mga tawo ngan mga anghel iya ginlarang nga may kapas ha pagsunod ha iya hin bug-os. (Deuteronomio 32:4, 5) Ginlarang kita nga may kaga- wasan ha pagpili ha pagbuhat hin maopay o hin maraot. Salit may higayon kita nga ipakita an aton gugma ha Dios. D Basaha an Jakobo 1:13-15; 1 Juan 5:3. Gintutugotan han Dios an mga tawo nga magmando hin pipira ka panahon basi ipakita nga diri nira masusulbad an mga problema han katawohan 3. Kay ano nga gintutugotan han Dios an pag-antos tubtob yana? Tikang han pagrebelde ha Eden, gintugotan ni Jehova nga may mag- rebelde ha iya pagkasoberano. Kay ano? Basi ipakita nga an iya la pag- mando an maghahatag hin kaopa- yan ha katawohan. (Eklesiastes 7:29; 8:9) Paglabay hin 6,000 ka tuig, na- pamatud-an nga tinuod ito. Pakyas
an gobyerno han tawo ha pagwara han girra, krimen, kawaray- hustisya, o sakit. D Basaha an Jeremias 10:23; Roma 9:17. Kabaliktaran ha pagmando han tawo, an pagmando han Dios naghahatag hin kaopayan ha mga nagpapasakop hito. (Isaias 48: 17, 18) Diri mag-iiha, wawad-on ni Jehova an ngatanan nga gob- yerno han tawo. Adton nagpapasakop la ha pagmando han Dios an makakaukoy ha tuna. - Isaias 11:9. D Basaha an Daniel 2:44. 4. Nagkaada kita ano nga higayon tungod han pagpailob han Dios? Hi Satanas nagsiring nga an mga tawo nag-aalagad la kan Je- hova tungod ha mga kapulsanan nga ira nakakarawat. Karuyag mo ba pamatud-an nga buwa ito? Mahihimo mo ito! Tungod han pagpailob han Dios may higayon kita nga ipakita kon kan kanay pagmando kita nadapig - ha pagmando ba han Dios o han tawo. Maipapakita naton ito ha paagi han aton pagkinabuhi. D Basaha an Job 1:8-12; Proberbios 27:11. 5. Paonan-o naton maipapakita nga ginpipili naton an Dios sugad nga aton Magmarando? Maipapakita naton nga ginpipili naton an Dios sugad nga aton Magmarando pinaagi ha pagkuha hin kahibaro ngan pakig- bahin ha tinuod nga pagsingba nga uyon ha Biblia. (Juan 4:23) Ginsasalikway na- ton an pagmando ni Satanas kon diri kita nakikigbahin ha politika ngan ha gir- ra, sugad han ginbuhat ni Jesus. D Basaha an Juan 17:14. Makikita ha aton mga desisyon kon karuyag ba naton an Dios nga magin Magmarando Ginagamit ni Satanas an iya gahum basi aghaton an mga tawo ha pagbuhat hin maraot ngan imoral. Kon iginsasalikway naton ito nga mga buhat, bangin tamayon o kontrahon kita han iba naton nga ka- sangkayan ngan kapamilya. (1 Pedro 4:3, 4) Salit ano an aton hi- himoon? Makikig-upod ba kita ha mga tawo nga nahigugma ha Dios? Susugton ba naton an iya maaramon ngan mahigugmaon nga mga balaud? Kon bubuhaton naton ito, mapapamatud-an naton nga buwa an ginsiring ni Satanas nga waray tawo nga ma- gigin matinumanon ha Dios kon naatubang hin magkuri nga sit- wasyon. D Basaha an 1 Korinto 6:9, 10; 15:33. An gugma han Dios ha mga tawo nagpapasarig ha aton nga matatapos an karaotan ngan pag-antos. Adton natoo hini mabu- buhi ha waray kataposan dinhi ha tuna. D Basaha an Juan 3:16. Para ha dugang nga impormasyon, kitaa an kapitulo 11 han libro nga Ano Gud ba an Igintututdo han Biblia? 17
9 Paonan-o Magigin Malipayon an Imo Pamilya? 1. Kay ano nga importante an kasal ha pagkaada malipayon nga pamilya? An maopay nga sumat tikang kan Jehova, an "malipayon nga Dios," nga karuyag magin malipayon an mga pamilya. (1 Timoteo 1:11, NW) Hiya an nagpatikang han kahikayan ha pag-asawa. Importante an legal nga pag-asawa tungod kay nabulig ito basi magin malipayon ngan magin marig-on an pundasyon han pamilya. Sadang sundon han mga Kristiano an balaud han gobyerno may kalabotan ha legal nga pag- asawa. D Basaha an Lukas 2:1, 4, 5. Ano an pagtagad han Dios ha pag-asawa? Gintatagad niya ito nga permanente nga pag-upod han usa nga lalaki ngan usa nga babaye. Karuyag ni Jehova nga an mag-asawa magin mau- nungon ha kada tagsa. (Hebreo 13:4) Nangangalas hiya ha "pagbulag," o pagdiborsyo. (Malakias 2:16) Igintutugot la niya an pagdiborsyo ngan pag-asawa utro kon nag-adulteryo an padis han usa. D Basaha an Mateo 19:3-6, 9. 2. Paonan-o sadang trataron han mag-asawa an kada tagsa? Katuyoan ni Jehova nga magbinuligay an mag-asawa. (Genesis 2:18) Sugad nga ulo han pamilya, an bana kinahang- lan manguna ha pagtagana han materyal nga panginahanglan han iya pamilya ngan ha pagtutdo ha ira mahitungod ha Dios. Kinahanglan andam hiya magsakripisyo para ha iya asawa. Sadang higugmaon ngan tahuron han mag-asawa an kada tagsa. Tungod kay diri hira hingpit, kinahanglan magpinasay- loay hira basi magin malipayon an ira pag-asawa. D Basaha an Efeso 4:31, 32; 5:22-25, 33; 1 Pedro 3:7. 18
3. Sadang ka ba makigbulag ha imo padis kon diri na kamo malipayon? Kon may problema an iyo pag-asawa, sadang kamo manga- limbasog nga sulbaron ito ha mahigugmaon nga paagi. (1 Ko- rinto 13:4, 5) Diri iginrirekomenda han Pulong han Dios an pagbulag sugad nga solusyon han problema han mag-asawa. D Basaha an 1 Korinto 7:10-13. 4. Mga anak, ano an karuyag han Dios para ha iyo? Karuyag ni Jehova nga magin malipayon kamo, ngan nag- hahatag hiya hin gimaopayi nga mga sagdon kon paonan-o magigin malipayon. Karuyag niya nga magpahimulos kamo ti- kang ha kinaadman ngan eksperyensya han iyo mga kag-anak. (Kolosas 3:20) Sugad nga Maglalarang, karuyag liwat niya nga magin malipayon kamo ha pagbuhat han iya kaburut-on ngan ha pagsunod ha iya Anak. D Basaha an Eklesiastes 11:9-12:1; Mateo 19:13-15; 21:15, 16. 5. Mga kag-anak, paonan-o niyo masisiguro nga magigin malipayon an iyo mga anak? Kinahanglan mangalimbasog kamo ha pagtagana hin pag- kaon, urukyan, ngan bado ha iyo mga anak. (1 Timoteo 5:8) Pero basi magin malipayon hira, kinahanglan liwat niyo hira tut- doan nga higugmaon an Dios ngan mahibaro mahitungod ha iya. (Efeso 6:4) An iyo susbaranan ha pagpakita hin gugma ha Dios makakaimpluwensya gud ha ira. Kon tikang ha Biblia an iyo igintututdo, mabubuligan niyo hira nga mamolde an ira hu- nahuna ha husto nga paagi. D Basaha an Deuteronomio 6:4-7; Proberbios 22:6. An iyo mga pagparig-on ngan kumendasyon makakabulig gud ha iyo mga anak. Kinahanglan liwat nira an sagdon ngan disiplina tungod kay magpapanalipod ito ha ira ha panggawi nga magwawara han ira kalipay. (Proberbios 22:15) Pero kina- hanglan diri magin mapintas o madarahog ha pagdisiplina. D Basaha an Kolosas 3:21. An mga Saksi ni Jehova nagpupublikar hin mga libro nga basado ha Biblia nga mabulig labi na ha mga kag-anak ngan mga anak. D Basaha an Salmo 19:7, 11. Para ha dugang nga impormasyon, kitaa an kapitulo 14 han libro nga Ano Gud ba an Igintututdo han Biblia? 19
10 Paonan-o Mo Makikilala an Tinuod nga Relihiyon? 1. Usa la ba an tinuod nga relihiyon? Usa la nga relihiyon an igintutdo ni Jesus ha iya mga sumuru- nod, an tinuod nga relihiyon. Pariho ito hin dalan nga tipakad- to ha kinabuhi nga waray kataposan. Hi Jesus nagsiring nga "talagsa la an nakakaagi" hito nga dalan. (Mateo 7:14) An pagsingba la nga iginbasar ha Biblia an kinakarawat han Dios. An ngatanan nga tinuod nga magsiringba nagkakaurosa ha uusa nga pagtoo. D Basaha an Juan 4:23, 24; 14:6; Efeso 4:4, 5. "Magtagam kamo ha mga manaragna nga buwaon." - MATEO 7:15. 2. Ano an iginpahamangno ni Jesus ha mga Kristiano? Ginpahamangnoan ni Jesus an mga Kristiano nga may mga tawo nga magtututdo hin buwa. Ha siyahan nga pagkita, baga hin tinuod hira nga Kristiano. Pero mahibabaroan mo nga diri hira tinuod. Paonan-o? An tinuod nga mga Kristiano la an nagpapakita hin mag-opay nga kali- dad ngan panggawi. D Basaha an Mateo 7:13-23. 3. Paonan-o mo makikilala an tinuod nga mga magsiringba? Tagda inin lima nga pangirilal-an: ˛ Gintatahod han tinuod nga magsiringba an Biblia sugad nga Pulong han Dios. Nangangalimbasog hira nga magkinabuhi uyon ha mga prinsipyo hito. Salit an tinuod nga "Nagtutug-an hira nga mag-aram hira ha Dios; kondi pinaagi ha ira mga buhat ira hiya dinidiri." - TITO 1:16. relihiyon diri pariho ha iba nga reli- hiyon nga an mga katutdoan igin- basar la ha panhunahuna han tawo. (Mateo 15:7-9) Ginbubuhat han tinuod nga mga magsiringba
kon ano an ira igintututdo ha iba. D Basaha an Juan 17:17; 2 Timoteo 3:16, 17. ˛ Ginpapasidunggan han tinuod nga mga sumurunod ni Jesus an ngaran han Dios, hi Jehova. Ginpasidunggan ni Jesus an ngaran han Dios pinaagi ha pagpakilala hito. Ginbuligan niya an mga tawo nga makilala an Dios ngan gintutdoan hira nga ig-ampo nga mabaraan an ngaran han Dios. (Mateo 6:9) Ha iyo lugar, ano nga relihiyon an nagpapakilala han ngaran han Dios? D Basaha an Juan 17:26; Joel 2:32. ˛ Iginsasangyaw han tinuod nga mga Kristiano an Ginha- dian han Dios. Ginsugo han Dios hi Jesus nga isangyaw an maopay nga sumat han Ginhadian. An Ginhadian han Dios la an paglaom han mga tawo. Iginsangyaw ito ni Jesus tubtob han iya kamatay. (Lukas 4:43; 8:1; 23:42, 43) Nagsiring hiya nga isasangyaw liwat ito han iya mga sumurunod. Kon may makiistorya ha imo mahitungod ha Ginhadian han Dios, ano daw la an iya relihiyon? D Basaha an Mateo 24:14. ˛ An mga sumurunod ni Jesus diri bahin hinin maraot nga kalibotan. Makikilala mo hira tungod kay diri hira nakikigba- hin ha politika o ha mga kasamok ha sosiedad. (Juan 17:16; 18:36) Diri liwat nira ginsusubad an nakakadaot nga binuha- tan ngan pamatasan han mga tawo. D Basaha an Jakobo 4:4. ˛ An tinuod nga mga Kristiano may-ada daku nga gugma ha usa kag usa. Ira hinbaroan ha Pulong han Dios nga sadang tahuron an ngatanan nga tawo anoman an ira lahi. Diri pari- ho ha buwa nga mga relihiyon, an tinuod nga mga magsiring- ba diri nasuporta ha girra. (Mika 4:1-3) Lugod, ginagamit nira an ira panahon ngan mga panag-iya ha pagbulig ngan pagpa- rig-on ha iba. D Basaha an Juan 13:34, 35; 1 Juan 4:20. 4. Makikilala mo ba an tinuod nga relihiyon? Ano nga relihiyon an nagtututdo uyon ha Pulong han Dios, nagpapasidungog ha ngaran han Dios, ngan nagsasangyaw nga an Ginhadian han Dios la an paglaom han katawohan? Ano nga relihiyon an nagpapakita hin gugma ngan diri naki- kigbahin ha girra? D Basaha an 1 Juan 3:10-12. Para ha dugang nga impormasyon, kitaa an kapitulo 15 han libro nga Ano Gud ba an Igintututdo han Biblia? 21
11 Paonan-o Kita Mabubuligan han mga Prinsipyo ha Biblia? 1. Kay ano nga kinahanglan naton hin giya? An aton Maglalarang mas maaramon kay ha aton. Sugad nga mahigugmaon nga Amay, nagtatagad hiya ha aton. Waray kita niya laranga basi magin independente ha iya. (Jeremias 10:23) Salit sugad la nga ginkikinahanglan han usa nga bata an giya han iya mga kag-anak, ginkikinahanglan liwat naton an giya han Dios. (Isaias 48:17, 18) An mga prinsipyo ha Biblia naggigiya ha aton, ngan regalo ito tikang ha Dios. D Basaha an 2 Timoteo 3:16. An mga balaud ngan mga prinsipyo ni Jehova nabulig ha aton nga magkinabuhi yana ha gimaopayi nga paagi ngan makarawat an waray kataposan nga mga bendisyon ha tida- raon. Tungod kay an Dios an naglarang ha aton, husto la nga sundon naton an iya giya. D Basaha an Salmo 19:7, 11; Pahayag 4:11. 2. Ano an prinsipyo ha Biblia? An mga prinsipyo ha Biblia amo an nangunguna nga mga kamatuoran, samtang an balaud naaplikar ha espisipiko la nga mga kahimtang. (Deuteronomio 22:8) Kinahanglan gamiton naton an aton abilidad ha paghunahuna basi masabtan kon paonan-o naaplikar an usa nga prinsipyo ha usa nga espisipiko nga sitwasyon. (Proberbios 2:10-12) Pananglitan, igintututdo han Biblia nga an kinabuhi regalo han Dios. Ito nga prinsipyo maggigiya ha aton kon adto kita ha trabaho, ha balay, ngan kon nagbibiyahe. Mabulig ito ha aton nga diri ibutang ha pelig- ro an aton kinabuhi o an kinabuhi han iba. D Basaha an Salmo 100:3. Paonan-o mabulig an mga prinsipyo ha Biblia basi diri naton ibutang ha peligro an aton kinabuhi? - SALMO 36:9. 3. Ano an duha nga prinsipyo ha Biblia nga pinakaimportante? Nag-unabi hi Jesus hin duha nga prinsipyo nga importante
hinduro. An siyahan nagpapakita han katuyoan han kinabuhi han tawo - basi makilala an Dios, higugmaon hiya, ngan mag- alagad nga matinumanon ha iya. Ini nga prinsipyo sadang tag- don pirme kon naghihimo kita hin desisyon. (Proberbios 3:6) Kon susundon naton ini nga prinsipyo magigin sangkay kita han Dios, magigin tinuod nga malipayon, ngan mabubuhi ha waray kataposan. D Basaha an Mateo 22:36-38. An ikaduha nga prinsipyo mabulig ha aton nga magkaada maopay nga relasyon ha iba. (1 Korinto 13:4-7) An pag-aplikar hini nag-uupod ha pagsubad ha paagi han pagtratar han Dios ha mga tawo. D Basaha an Mateo 7:12; 22:39, 40. 4. Paonan-o kita mabubuligan han mga prinsipyo ha Biblia? An mga prinsipyo ha Biblia nagtututdo ha pamilya kon pa- onan-o nabulig an gugma basi magkaurosa. (Kolosas 3:12-14) Basi mapanalipdan an pamilya, an Pulong han Dios nagtutut- do hin usa pa nga prinsipyo - diri sadang magbulag an mag- asawa. D Basaha an Genesis 2:24. An pagsunod han mga prinsipyo ha Biblia naghahatag ha aton hin materyal ngan emosyonal nga kaopayan. Pananglitan, mas karuyag han agaron an mga trabahador nga tangkod ngan maduruto tungod kay ginsusunod nira an sagdon ha Biblia. (Proberbios 10:4, 26; Hebreo 13:18) An Pulong han Dios nag- tututdo liwat nga sadang kita makontento ha kon ano la an aton ginkikinahanglan ngan pabilhan an pakigsangkay ha Dios kay ha materyal nga mga butang. D Basaha an Mateo 6:24, 25, 33; 1 Timoteo 6:8-10. An pag-aplikar han mga prinsipyo ha Biblia mabulig ha aton nga magkaada maopay nga kahimsog. (Proberbios 14:30; 22:24, 25) Pananglitan, an pagsunod ha balaud han Dios may kalabotan ha paghubog nagpapanalipod ha aton tikang ha makamaratay nga mga sakit ngan aksidente. (Proberbios 23:20) Diri man igindidiri ni Jehova an pag-inom hin de-alkohol nga irimnon basta ha kasadangan la. (Salmo 104:15; 1 Korinto 6:10) An mga prinsipyo ha Biblia nabulig ha aton nga bantayan diri la an aton panggawi kondi pati an aton panhunahuna. (Salmo 119:97-100) Pero ginsusunod han tinuod nga mga Kristiano an mga prinsipyo han Dios diri la para ha ira kaopa- yan. Ginbubuhat nira ito basi pasidunggan hi Jehova. D Basaha an Mateo 5:14-16. Para ha dugang nga impormasyon, kitaa an kapitulo 12 ngan 13 han libro nga Ano Gud ba an Igintututdo han Biblia? 23
12 Paonan-o Ka Magigin Duok ha Dios? 1. Ginpapamatian ba han Dios an ngatanan nga pag-ampo? Gin-aaghat han Dios an ngatanan nga klase hin mga tawo nga magin duok ha iya pinaagi ha pag-ampo. (Salmo 65:2) Pero diri ngatanan nga pag-ampo ginpapamatian, o ginkaka- rawat niya. Pananglitan, mahimo diri pamatian an pag-ampo han bana nga maraot an pagtratar ha iya asawa. (1 Pedro 3:7) Dugang pa, han an mga Israelita nagpadayon ha pag- buhat hin maraot, waray pamatii han Dios an ira mga pag- ampo. Kondi, pamamatian han Dios an mga pag-ampo bisan hadton nakahimo hin seryoso nga sala kon magbabasol hira. Matin-aw nga an pag-ampo usa ka pribilehiyo. D Basaha an Isaias 1:15; 55:7. 2. Paonan-o kita sadang mag-ampo? An pag-ampo bahin han aton pagsingba, salit sadang la kita mag-ampo ha aton Maglalarang, hi Jehova. (Mateo 4:10; 6:9) Ngan tungod kay diri kita hingpit, sadang kita mag-ampo pinaagi ha ngaran ni Jesus kay namatay hiya para ha aton mga sala. (Juan 14:6) Nadiri hi Jehova ha pauroutro, minimorya, o sinurat nga pag-ampo. Karuyag niya nga mag-ampo kita hin kinasingkasing. D Basaha an Mateo 6:7; Filipos 4:6, 7. Nababatian han aton Maglalarang bisan an hilom nga pag-ampo. (1 Samuel 1:12, 13) Gin-aaghat kita niya nga mag- ampo ha ngatanan nga higayon - ha pagmata ha aga, antes kumaturog ha gab-i, antes kumaon, ngan kon may-ada kita mga problema. D Basaha an Salmo 55:22; Mateo 15:36. 3. Kay ano nga nagkakatirok an mga Kristiano? An pagin duok ha Dios diri masayon tungod kay napapali- botan kita hin mga tawo nga waray pagtoo ha Dios ngan ha iya saad nga magkakaada kamurayawan dinhi ha tuna. (2 Ti- 24
moteo 3:1, 4; 2 Pedro 3:3, 13) Salit kinahanglan naton an makapadasig nga pakig-upod han aton mga igkasi-tumuroo, ngan kinahanglan liwat kita nira. D Basaha an Hebreo 10: 24, 25. An pakig-upod ha mga tawo nga nahigugma ha Dios nabu- lig ha aton nga magin duok ha iya. An mga katirok han mga Saksi ni Jehova maopay nga higayon basi maparig-on kita han pagtoo han iba. D Basaha an Roma 1:11, 12. 4. Paonan-o ka magigin duok ha Dios? Magigin duok ka kan Jehova pinaagi ha pagpamalandong han imo hinbabaroan ha iya Pulong. Pamalandonga an iya mga ginbuhat, mga sagdon, ngan mga saad. An pag-ampo ngan pagpamalandong nabulig ha aton nga maapresyar an gugma ngan kinaadman han Dios. D Basaha an Josue 1:8; Salmo 1:1-3. Magigin duok ka la ha Dios kon nasarig ngan may pagtoo ka ha iya. Pero an pagtoo mahimo ipariho ha tanom. Kina- hanglan padayon ito nga "tubigan" o parig-unon pinaagi ha pagpamalandong han mga basihan han imo gintotoohan. D Basaha an Mateo 4:4; Hebreo 11:1, 6. 5. Ano an mga kapulsanan han pagin duok ha Dios? Hi Jehova nagtatagad ha mga nahigugma ha iya. Mapapa- nalipdan niya hira ha bisan ano nga mahimo magpaluya han ira pagtoo ngan magwara han ira paglaom nga mabuhi ha waray kataposan. (Salmo 91:1, 2, 7-10) Ginpapahamangnoan kita niya ha mga buhat nga makakadaot han aton kahimsog ngan magwawara han aton kalipay. Gintututdoan kita ni Jeho- va kon paonan-o magkikinabuhi ha gimaopayi nga paagi. D Basaha an Salmo 73:27, 28; Jakobo 4:4, 8. Para ha dugang nga impormasyon, kitaa an kapitulo 17 han libro nga Ano Gud ba an Igintututdo han Biblia? 25
13 Ano an Mahitatabo ha mga Relihiyon? 1. Maopay ba an ngatanan nga relihiyon? May-ada sinsero nga mga tawo ha ngatanan nga relihiyon. Ngan usa gud ka maopay nga sumat nga maaram hito an Dios ngan nagtatagad hiya ha ira. Pero makasurubo, ginaga- mit an relihiyon ha maraot nga katuyoan. (2 Korinto 4:3, 4; 11:13-15) Sumala ha mga report, may mga relihiyon pa ngani nga nahidabi ha terorismo, pagpoo hin lahi, girra, ngan pag- abuso ha kabataan. Makasurubo gud ini para ha mga tawo nga sinsero nga natoo ha Dios! D Basaha an Mateo 24:3-5, 11, 12. Kabaliktaran ha tinuod nga relihiyon nga naghihimaya ha Dios, an buwa nga relihiyon nagpapasipara ha iya. Nagtutut- do ito hin mga katutdoan nga waray ha Biblia, sugad han buwa nga katutdoan mahitungod ha Dios ngan ha mga pa- tay. Pero karuyag ni Jehova nga mahibaro an mga tawo han kamatuoran mahitungod ha iya. D Basaha an Esekiel 18:4; 1 Timoteo 2:3-5. 2. Ano an mahitatabo ha mga relihiyon? An Dios diri nalilimbongan ha mga relihiyon nga nag-aang- kon nga nahigugma ha iya pero ha tinuod nahigugma ngay-an ha kalibotan ni Satanas. (Jakobo 4:4) Ha Biblia, an ngatanan nga buwa nga relihiyon gintatawag nga 'Babilonya nga Daku.' An Babilonya usa nga kadaan nga syudad diin nagtikang an buwa nga relihiyon katapos han Baha ha panahon ni Noe. Diri mag-iiha, wawad-on han Dios an ngatanan nga relihiyon nga nanlilimbong ngan nagpapakuri ha kinabuhi han mga tawo. D Basaha an Pahayag 17:1, 2, 5, 16, 17; 18:8. Pero diri nahingangalimtan ni Jehova an mga tawo nga sin- sero nga namimiling ha iya kondi bahin pa han buwa nga reli- hiyon. Ginbubuligan niya hira nga makagawas dida hito pina- agi ha pagtutdo ha ira han kamatuoran. D Basaha an Mika 4:2, 5. 26
3. Ano an sadang buhaton hadton naruruyag mag-alagad ha tinuod nga Dios? Hi Jehova nagtatagad ha mga tawo nga karuyag mahibaro han kamatuoran ngan magbuhat han maopay. Gin-aaghat niya hira nga bumaya ha buwa nga relihiyon. Adton mga nahi- gugma ha Dios andam maghimo hin mga pagbag-o basi ma- palipay hiya. D Basaha an Pahayag 18:4. Han siyahan nga siglo, nalipay an sinsero nga mga tawo han hinbatian nira ha mga apostol an maopay nga sumat. Hinbaroan nira an paagi han pagkinabuhi nga inuuyonan ni Jehova - pagkinabuhi nga malipayon, may katuyoan, ngan may paglaom. Maopay hira nga ehemplo ha aton tungod kay gin- karawat nira an maopay nga sumat ngan gin-una hi Jehova ha ira kinabuhi. D Basaha an 1 Tesalonika 1:8, 9; 2:13. Ginkakarawat ni Jehova sugad nga iya magsiringba adton binaya ha buwa nga relihiyon. Kon kakarawaton mo an iya mahigugmaon nga imbitasyon, magigin sangkay ka niya, ma- gigin bahin ka han mahigugmaon nga pamilya han mga nagsi- singba ha iya, ngan mabubuhi ka ha waray kataposan. D Basaha an Markos 10:29, 30; 2 Korinto 6:17, 18. 4. Ano an bubuhaton han Dios basi magin malipayon an mga tawo ha bug-os nga kalibotan? An tiarabot nga kabungkagan han buwa nga relihiyon usa ka maopay nga sumat. Kon mahitabo na ito, mawawara na an buwa nga relihiyon nga nagpapakuri ha kinabuhi han mga tawo ha bug-os nga kalibotan. Diri na ito makakapanlimbong ngan magigin hinungdan han pagkabahin-bahin han mga tawo. An ngatanan magkakaurosa na ha pagsingba ha usa la nga tinuod nga Dios. D Basaha an Pahayag 18:20, 21; 21:3, 4. An tinuod nga relihiyon nagpapahinabo nga magkaurosa an mga tawo Para ha dugang nga impormasyon, kitaa an kapitulo 15 ngan 16 han libro nga Ano Gud ba an Igintututdo han Biblia? 27
14 Kay Ano nga May-ada Organisasyon an Dios? 1. Kay ano nga ginpili han Dios an kadaan nga Israel nga magin iya katawohan? Gin-organisar han Dios nga magin nasud an tulin han pat- riarka nga hi Abraham ngan gintagan hira hin mga balaud. Gintawag niya ito nga nasud nga "Israel," ngan ito la nga na- sud an nagsingba ha tinuod nga Dios ngan ha ira igintapod an iya pulong. (Salmo 147:19, 20) Salit pinaagi han nasud han Is- rael, makakakarawat hin bendisyon an katawohan ha ngata- nan nga nasud. D Basaha an Genesis 22:18. Ginpili han Dios an mga Israelita ha kadaan nga panahon basi magin iya mga saksi. An ira kasaysayan nagpapakita kon paonan-o makakapahimulos an mga tawo ha pagsunod han mga balaud han Dios. (Deuteronomio 4:6) Salit pinaagi han mga Israelita, makikilala han iba an tinuod nga Dios. D Basaha an Isaias 43:10, 12. 2. Kay ano nga gin-organisar an tinuod nga mga Kristiano? Paglabay han panahon, nawara han Israel an pag-uyon ni Jehova salit ginsaliwnan niya ito han Kristiano nga kongregas- yon. (Mateo 21:43; 23:37, 38) Yana, sugad nga kasaliwan han mga Israelita, an tinuod nga mga Kristiano nag-aalagad sugad nga mga saksi ni Jehova. D Basaha an Buhat 15:14, 17. Gin-organisar ni Jesus an iya mga sumurunod para mag- sangyaw ngan manhimo hin disipulo ha ngatanan nga nasud. (Mateo 10:7, 11; 24:14; 28:19, 20) Ini nga buruhaton hirani na matapos, ha kataposan hinin presente nga sistema. Ha siyahan nga higayon, ginpapahinabo ni Jehova nga magkaurosa ha ti- nuod nga pagsingba an minilyon nga tawo. (Pahayag 7:9, 10) Gin-oorganisar liwat an tinuod nga mga Kristiano basi magdi- nasigay ngan magbinuligay ha kada tagsa. Ha bug-os nga kali- botan, nakakarawat nira an pariho nga mga instruksyon nga basado ha Biblia ha ira mga katirok. D Basaha an Hebreo 10:24, 25. 28
3. Paonan-o nagtikang an organisasyon han mga Saksi ni Jehova ha moderno nga panahon? Han dekada 1870, gin-usisa han gutiay nga grupo han mga estudyante han Biblia an maiha na nga igintago nga mga ka- matuoran ha Biblia. Maaram hira nga gin-organisar ni Jesus an Kristiano nga kongregasyon basi magsangyaw, salit gintikangan nira an pagsangyaw mahitungod ha Ginhadian ha bug-os nga kalibotan. Han 1931, gin-gamit nira an ngaran nga mga Saksi ni Jehova. D Basaha an Buhat 1:8; 2:1, 4; 5:42. 4. Paonan-o gin-oorganisar an mga Saksi ni Jehova? Han siyahan nga siglo, may usa nga grupo hin hamtong nga kalalakin-an nga nagmamangno ha ngatanan nga Kristiano nga kongregasyon ha iba-iba nga nasud. Ginkilala nira hi Jesus sugad nga Ulo han kongregasyon. (Buhat 16:4, 5) Ha pariho nga paagi, an mga Saksi ni Jehova yana may Nagmamando nga Lawas nga ginkukompwesto hin hamtong nga kalalakin-an. Hira an nanginginano ha sanga nga mga opisina han mga Saksi ni Jehova nga naghuhubad, nag-iimprinta, ngan nananaltag hin mga publikasyon nga basado ha Biblia ha sobra 600 nga yi- naknan. Salit an Nagmamando nga Lawas nagpaparig-on ngan naghahatag hin giya nga tikang ha Biblia ha sobra 100,000 nga kongregasyon ha bug-os nga tuna. Ha tagsa nga kongregasyon, may kwalipikado nga kalalakin-an nga nag-aalagad sugad nga tigurang, o paramangno. Mahigugmaon nga ginmamangnoan nira an panon han Dios. D Basaha an 1 Pedro 5:2, 3. An mga Saksi ni Jehova gin-oorganisar basi magsangyaw han maopay nga sumat ngan manhimo hin disipulo. Pariho ha mga apostol, nagsasangyaw hira ha balay-balay. (Buhat 20:20) Nagtatanyag liwat hira hin pag-aram ha Biblia ha mga tawo nga nahigugma ha kamatuoran. Pero an mga Saksi ni Jehova diri kay basta organisasyon la. Usa hira nga pamilya nga may mahigugmaon nga Amay. Magburugto hira nga nahigugma ha usa kag usa. (2 Tesalonika 1:3) Tungod kay an katawohan ni Jehova gin- oorganisar basi lipayon hiya ngan buligan an iba, hira an pinakamalipayon nga pamilya dinhi ha tuna. D Basaha an Salmo 33:12; Buhat 20:35. Para ha dugang nga impormasyon, kitaa an kapitulo 19 han libro nga Ano Gud ba an Igintututdo han Biblia?
15 Kay Ano nga Sadang Ka Magpadayon ha Pag-aram? 1. Ano an imo mapapahimulosan han imo padayon nga pag-aram ha Biblia? Sigurado nga inin sumaryo han nangunguna nga mga katutdo- an ha Biblia nagparig-on han imo gugma kan Jehova. Pero kina- hanglan padayon nga parig-unon ito nga gugma. (1 Pedro 2:2) An imo paglaom nga mabuhi ha waray kataposan nadepende han imo padayon nga pagin duok ha Dios pinaagi han pag-aram ha iya Pulong. D Basaha an Juan 17:3; Judas 21. Samtang nagtitikadamu an imo kahibaro mahitungod ha Dios, an imo pagtoo nagigin mas marig-on. An pagtoo mabulig ha imo nga lipayon an Dios. (Hebreo 11:1, 6) Magpapagios li- wat ito ha imo nga magbasol ngan maghimo hin mga pagbag-o ha imo kinabuhi. D Basaha an Buhat 3:19. 2. Paonan-o mabulig ha iba an imo kahibaro mahitungod ha Dios? Kita ngatanan nalilipay ha pag-istorya hin maopay nga su- mat. Salit sigurado nga karuyag mo isumat ha iba an imo nahi- babaroan. Samtang padayon ka nga nag-aaram ha Biblia, mahi- babaroan mo kon paonan-o ito gagamiton ha pagsaysay han imo pagtoo kan Jehova ngan han maopay nga sumat. D Basaha an Roma 10:13-15. An siyahan nga ginsusumatan han kadam-an nga tawo ha ma- opay nga sumat amo an ira kasangkayan o kapamilya. Pero magin mataktika. Imbes nga sidngan hira nga buwa an ira relihiyon, isu- mat ha ira an mga saad han Dios. Hinumdumi liwat nga agsob nga mas naaaghat an mga tawo han imo maopay nga panggawi kay han imo ginsisiring. D Basaha an 2 Timoteo 2:24, 25. 3. Ano nga klase hin relasyon ha Dios an imo mapapahimulosan? An pag-aram ha Biblia magpaparig-on han imo relasyon ha Dios. Ha urhi, mahimo ka magkaada espesyal nga relasyon Mahimo ka magkaada espesyal nga relasyon kan Jehova
kan Jehova kay magigin bahin ka han iya pamilya. D Basaha an 2 Korinto 6:18. 4. Paonan-o ka padayon nga mag-uuswag? Mahibabaro ka kon paonan-o iaaplikar an mga prinsipyo ha Biblia pinaagi han padayon nga pag-aram hito. (Hebreo 5:13, 14) Paghangyo ha usa han mga Saksi ni Jehova nga tutdoan ka ha Biblia gamit an libro nga Ano Gud ba an Igintututdo han Biblia? Samtang nagtitikadamu an imo nahibabaroan ha Pulong han Dios, nagigin mas mapulsanon an imo ki- nabuhi. D Basaha an Salmo 1:1-3; 73:27, 28. An Biblia may 'mahimayaon nga maopay nga sumat han malipayon nga Dios.' (1 Timoteo 1:11, NW) Mahimo ka magin duok ha Dios pina- agi ha pagin duok ha iya katawohan. (Hebreo 10:24, 25) Kon manga- ngalimbasog ka nga padayon nga lipayon hi Jehova, makakarawat mo an tinuod nga kinabuhi - an kinabuhi nga waray kataposan. An pagin duok ha Dios an pinakamaopay nga butang nga imo mahihimo. D Basaha an 1 Timoteo 6:19. Para ha dugang nga impormasyon, kitaa an kapitulo 18 han libro nga Ano Gud ba an Igintututdo han Biblia? 31 ANO Gud BA AN IGINTUTUTDO HAN BIBLIA? Puydi ka maghangyo hin kopya hini nga libro nga mababasa ha ginatos nga yinaknan o mag-download ha nga Web site
HAIN HINI NGA MGA TOPIKO AN NARURUYAGAN MO GUD? 1 4 5 Hin-o hi Jesu-Kristo? 8 9 Kay ano nga gintutugotan han Dios an karaotan ngan pag-antos? 12 13 Paonan-o ka magigin duok ha Dios? s Ano an maopay nga sumat? Ano an katuyoan han Dios para ha tuna? Paonan-o magigin malipayon an imo pamilya? Ano an mahitatabo ha mga relihiyon? 2 6 10 14 Hin-o an Dios? Ano an paglaom han mga patay? Paonan-o mo makikilala an tinuod nga relihiyon? Kay ano nga may-ada organisasyon an Dios? 3 7 11 Tikang gud ba ha Dios an maopay nga sumat? Ano an Ginhadian han Dios? Paonan-o kita mabubuligan han mga prinsipyo ha Biblia? 2 2 4 0 8 1 A S g
f